kardosdrur/scandi-wiki huggingface dataset:
Forbes

Forbes er et amerikansk erhvervsmagasin, der ejes af Integrated Whale Media Investments og Forbes-familien. Det udgives otte gange om året og har originale artikler om emner inden for finans, industri, investeringer og marketing. Forbes rapporterer også om relatede emner såsom teknologi, kommunikation, videnskab, politik og jura. Dets hovedsæde er placeret i Jersey City, New Jersey. Primære konkurrenter i kategorien national erhvervsmagasin omfatter Fortune og Bloomberg Businessweek. Forbes har en international udgave i Asien såvel som udgaver, der under licens produceres i 27 lande og regioner verden over.

Magasinet er kendt for sine lister og rangeringer, herunder af de rigeste amerikanere, (Forbes 400), USA's rigeste berømtheder, verdens førende virksomheder (Forbes Global 2000), Forbes liste over verdens mest magtfulde mennesker, og Verdens Milliardære. Forbes-magasinets motto er "Change the World" (på dansk: Ændrer Verden). Steve Forbes er dets formand og chefredaktør, og Mike Federle er dets administrerende direktør. Det blev i 2014 solgt til en Hong Kong-baseret investeringsgruppe kaldet Integrated Whale Media Investments.

Referencer

Eksterne henvisninger 

 Officiel hjemmeside 

Tidsskrifter fra USA
Etableret i 1917
Michel Platini

Michel Platini (født 21. juni 1955 i Jœuf, Frankrig) er en fransk tidligere fodboldspiller. Han spillede både som midtbanespiller og angriber og regnes for at være en af de bedste franske fodboldspillere gennem tiderne. 

Hans karriere begyndte hos AS Nancy. Senere kom han til Saint-Étienne, men han slog først for alvor igennem da han i 1982 skiftede til Juventus. Han blev topscorer i Serie A tre sæsoner i træk og vandt det italienske mesterskab 1984 og 1986. Desuden vandt han Europa cuppen for mesterhold 1985 og blev kåret til Europas bedste fodboldspiller i 1983, 1984 og 1985. Platini havde også en fornem tid hos det franske landshold. Han var med ved 3 VM-slutrunder: 1978, 1982 (fjerdeplads) og 1986 (bronze). Højdepunktet i hans karriere var nok EM i fodbold 1984, hvor han som anfører for det franske landshold, var turneringens helt store profil, blev topscorer med 9 mål og førte Frankrig hele vejen til guldet. 

Efter spillerkarrieren blev han fransk landsholdschef ved EM i fodbold 1992 og vicepræsident for VM i fodbold 1998. Den 26. januar 2007 blev han valgt som UEFA-præsident.

Eksterne henvisninger 

 

Fodboldspillere fra Frankrig
Fodboldspillere fra AS Nancy
Fodboldspillere fra AS Saint-Étienne
Fodboldspillere fra Juventus F.C.
Trænere for Frankrigs fodboldlandshold
UEFA-præsidenter
Les Enfoirés
Deltagere ved verdensmesterskabet i fodbold 1978
Deltagere ved verdensmesterskabet i fodbold 1982
Deltagere ved det europæiske mesterskab i fodbold 1984
Deltagere ved verdensmesterskabet i fodbold 1986
Ian Poulter

Ian Poulter, (født 10. januar 1976), er en engelsk professionel golfspiller, der spiller på den amerikanske PGA Tour og den europæiske European Tour. Han har (pr. september 2010) vundet elleve sejre, heraf de ni på Europatouren.

Eksterne henvisninger 

  
 

Golfspillere fra England
Permutationsgruppe

En permutationsgruppe er en kompleks matematisk struktur. Emnet indgår i matematisk universitetspensum.

En permutationsgruppe G er en gruppe af permutationer af en given mængde (M), hvis komposition er sammensætning af permutationer. Gruppen skrives ofte  (G,M). 

Gruppen af alle permutationer af en mængde betegnes "den symmetriske gruppe". Den symmetriske gruppe af permutationer af n elementer betegnes normalt Sn. Hvis M er en mængde (med endeligt eller uendeligt mange elementer), skrives gruppen af alle permutationer af M ofte Sym(M).

En permutationsgruppe kan også være en undergruppe af den symmetriske gruppe. 

Gruppeteori
Østerå

Østerå – eller Kjærs Mølleå – er et ca. 15 km langt vandløb, som følger den nordligste del af tunneldalen mellem Viborg og Aalborg. Åen udspringer nordøst for Støvring og munder ud i Limfjorden. Den har tilløb fra Guldbæk nord for Svenstrup.

Østerå i Aalborgs historie 
Blandt åerne omkring Aalborg var Østerå den bredeste og dybeste, så den kunne fungere som havn. Aalborg opstod i Vikingetiden som en landsby ved åens udløb, der samtidig var et godt overfartssted ved et af Limfjordens smalleste steder.

I 1600-tallet var Østerå en vigtig del af Aalborgs infrastruktur. Åen forsynede i renæssancen byen med vand til husholdning og energi til en stigende mølledrift. Desuden fungerede åen som vaskested og kloakafløb. Den var også et naturligt element i fæstningsværket omkring Aalborghus.

Købmændene byggede deres gårde omkring Østerå. Gårdenes størrelse og opbygning vidner om den omfattende handel, som har fundet sted. To af de oprindelige købmandsgårde er bevaret: Jens Bangs stenhus og hans halvbror Jørgen Olufsens købmandsgård. Også torvehandelen med kød, grønt, brød m.m. fandt sted i området omkring Østerå.

I 1872 blev det besluttet at overdække Østerå, hvilket skete for den sydlige del i perioden 1872-74, mens den nordlige del måtte vente til 1897.

I 2009 afgav Teknik og Miljøudvalget indstilling til byrådet om at godkende en arbejdsproces frem mod en genåbning af åen.

Noter

Eksterne kilder/henvisninger 
 Vandløbsbeskrivelse fra Nordjyllands Amt.

Vandløb i Danmark
Naturområder i Aalborg Kommune
William Cunnington

William Cunnington (1754 – 31. december 1810) var en engelsk antikvar og arkæolog, der gennemførte de første kendte udgravninger ved Stonehenge.

Personer fra Storbritannien
Arkæologer fra Storbritannien
Chop Suey! (sang)

"Chop Suey!" er en single af det amerikanske alternative metal-band System of a Down fra deres album Toxicity. Oprindeligt skulle sange have heddet "Suicide", men gruppen valgte at ændre dette til "Chop Suey!". Ordene "We're rolling 'Suicide" ("Vi kører "Suicide")" kan høres i sangens indledende sekunder. 

Sangen hittede på USAs musiklister i ugerne omkring den 11. september 2001 og dens kontroversielle sangtekster bl.a. indeholdende ordene "Trust in my self-righteous suicide" var ikke velsete i det politiske miljø efter terrorangrebet. Som en reaktion på dette valgte flere radiostationer at boykotte sangen. Selvom sangen blev fjernet fra radiostationerne fortsatte MTV dog med at vise musikvideoen.

Oprindelse og komposition 
Guitarist Daron Malakian skrev musikken og omkvædet til sangen under promovationsturnéen til deres første album. Vokalist Serj Tankian tilføjede senere versene. Oprindeligt fik nummeret arbejdstitlen "Suicide", og beholdt denne titel, selv efter promovationssinglen var blevet trykt. Kort tid inden single-udgivelsen i butikkerne valgte gruppen dog at ændre navnet til "Chop Suey!". I begyndelsen af sangen kan ordene "We rolling "Suicide" stadig høres.

Vedrørende sangteksten har der været mange forskellige tolkninger, bl.a. menes passagen "Self-righteous suicide" (~"Selvretfærdigt selvmord") at være et citat fra en armensk poet kaldet Fader Armeni, som skrev om det armenske folkemord. Der har dog været tvivl om denne poets eksistens. Mod slutningen af teksten forekommer der også en reference til biblen, gengivende Jesus' sidste indtrængende bøn til Gud ved sin korsfæstelse.

I et interview fortalte Malakian om sin egen tolkning af sangen:

Modtagelse 
"Chop Suey!"-singlen blev udgivet i august 2001, og blev System of a Downs første større radiohit, som præsenterede dem for et langt større publikum. Herved nåede singlen bl.a. en 7. plads på Modern Rock Tracks-listen i USA og som nummer 17 på UK single hitlisten. Udover at bryde ind på de nationale hitlister erhvervede "Chop Suey" også gruppen deres første grammy-nominering i 2002. Den tabte dog til Tools single "Schism".

Spor

Referencer

Eksterne henvisninger 
 System of a Downs diskografi på discogs.com

Litteratur

Fodnoter 

System of a Down-sange
Singler fra 2001
Bedeflag

Bedeflag bruges i tibetansk buddhisme. Det er flag, som er bemalet med mantraer eller symbolske figurer. Mantraernes eller figurernes hellige kraft bliver spredt af vinden. Disse flag kaldes i Tibet for dar cho(dar er at forøge velstand, helbred, lykke og liv, og cho er: alle tænkende væsner.

Bedeflag i Himalaya er farverige stykker stof, der er hængt op langs bjergkamme eller toppe i Himalayabjergene. Brugen af flag er ellers ukendt indenfor buddhisme, og traditionen stammer derfor med stor sandsynlighed fra den før-buddhistiske Bön-religion i Tibet.
Traditionelt er der trykt billeder af fx vindheste, mantraer og bønner vha. bloktryk på bomuld, men i dag bruges der ofte maskintryk og syntetiske stoffer. Et flag er ensfarvet, og det er enten hvid, blå, gul, grøn eller rød. Flagene hænges  altid op i sæt.

Bedeflag hænger, så de kan blafre i vinden: bevægelsen aktiverer den kraft, der er i mantraet eller billedet, kraften spredes herefter til omgivelser som huse i nærheden.

Se også 
Bedemølle

Eksterne henvisninger 

http://www.prayerflags.com/download/article.pdf 
http://www.tibetanprayerflag.com/history.html

Buddhisme
Bedemølle

Bedemølle er et vigtigt element forbundet med bøn i tibetansk buddhisme. Bedemøller kan have meget forskellig udformning, men altid med mulighed for at blive drejet rundt. I templerne er der placeret store møller, som betjenes af munke, mens mindre møller bliver brugt til personlige bønner. Selve møllen er bemalet med mantraer, og indeni ligger der en skriftrulle som ligeledes er fyldt med mantraer. Når møllen drejes bliver alle mantraerne "fremsagt".

Se også 
 Bedeflag

Buddhisme
Risø

Risø er en halvø på østsiden af Roskilde Fjord, ca. 6 km udenfor Roskilde. Området er ejet af Staten og huser DTU Risø Campus (tidligere forskningscenter Risø) og Aarhus Universitet (Institut for Ecoscience, Institut for Miljøvidenskab og Nationalt Center for Miljø og Energi, alle tidligere Danmarks Miljøundersøgelser).

Halvøer i Danmark
Lokaliteter i Roskilde Kommune
Opstillingslisten

Opstillingslisten er stiftet som politisk parti af Klaus Riskær Pedersen i 2006 i henhold til bestemmelserne i Lov om Valg til Folketinget.

Formål og organisation
"Partiet" har alene til formål at virke for opstilling og valg af kandidater til Folketinget og Europaparlamentet. Det er udelukkende en valgteknisk konstruktion, der skal løsrive den enkelte politiker fra ethvert partipolitisk bånd. Der er intet partiprogram, ingen bestyrelse og intet repræsentantskab, ligesom der ikke afholdes generalforsamlinger. Partiet har ingen indflydelse på en valgt kandidats virke eller politik.

Via internettet kan interesserede bestille vælgererklæringer, der gør Opstillingslisten berettiget til at deltage i det kommende folketingsvalg.

Kandidater
Befolkningen udvælger ved en elektronisk afstemningsprocedure listens spidskandidater – dog kun én enkelt i hver af de kommende ca. 10 regionsvalgkredse. Konsulentfirmaer skal sikre, at kandidater opfylder grundlæggende kriterier for at kunne deltage troværdigt i et arbejdende folkestyre. Kandidater for Opstillingslisten kan godt være medlem af et andet parti og kan efter valg til Folketinget tilslutte sig en folketingsgruppe. Dog må de ikke være opstillet for Opstillingslisten og noget andet parti til ét og samme valg. Partistifteren Klaus Riskær Pedersen stiller ikke selv op til Folketinget som kandidat for Opstillingslisten.

Eksterne henvisninger 
 Opstillingslistens hjemmeside 
 Riskærs repræsentative demokrati – et interview med Opstillingslistens stifter af Martin Lund, K-forum 31. maj 2006
 Riskær-parti beskyldes for at spamme – af Rune Pedersen, Computerworld 15. juni 2006

Tidligere politiske partier i Danmark
Etableret i 2006
Birte Tove

Birte Tove Sørensen med kunstnernavnet Birte Tove (født 16. januar 1945, død 6. februar 2016<ref>[http://www.bt.dk/danmark/folkekaer-skuespillerinde-doed-vi-holdt-mor-i-haanden-da-hun-tog-afsted ''Folkekær skuespillerinde død: 'Vi holdt mor i hånden da hun tog afsted] BT, 7. februar 2016.</ref>) var en dansk nøgenmodel og skuespillerinde, mest kendt for sin medvirken i Sengekantsfilmene i 1970'erne.

Hun har dog også optrådt som revyskuespillerinde. Birte Tove var uddannet sygeplejerske. Hun var mor til skuespilleren Adam Brix og sanger og skuespiller Anne Katrine Tove.

Birte døde d. 6. februar 2016 af sklerose.

 Filmografi FilmTV-serier'''

Referencer

Eksterne henvisninger 
 
 

Skuespillere fra Danmark
Sygeplejersker fra Danmark
Christmas Møllers Plads

Christmas Møllers Plads er en plads i København, der forbinder Vermlandsgade, Amagerbrogade, Amagerfælledvej og Ved Stadsgraven på Amager med Torvegade og Christianshavn. 

Pladsen er opkaldt efter den danske politiker John Christmas Møller (1894-1948).

Historie 
Christmas Møllers Plads ligger udenfor Christianshavns Vold tæt på den tidligere Amagerport, der gav Torvegade forbindelse gennem volden til den nuværende Amagerbrogade. I 1901'erne blev Amager Fælledvej forbundet med Amagerbrogade. På det tidspunkt var området stadig åbent land, da den lå indenfor den såkaldte demarkationslinje, der betød at der kun måtte opføres træbygninger i en vis afstand fra volden. Den begrænsning var blevet ophævet på Sjællandssiden i 1850'erne, men Christianshavns Vold fortsatte med at være militært område, og derfor forblev demarkationslinje i kraft. Enkelte bygninger blev det dog til, heriblandt Røde Mølle. I 1909 blev alle begrænsningerne ophævet, hvorefter byggeriet kunne gå i gang. Vermlandsgade blev anlagt i 1923, mens Ved Stadsgraven kom til i 1930'erne som en forbindelse til Amager Boulevard.

I 1942 anlagdes landets formentlig største rundkørsel på stedet. Rundkørslen var gennemskåret af sporvejsskinner. Efter at de sidste sporvogne forsvandt i 1972, blev rundkørslen fjernet og erstattet af nye vejbaner og trafiksignaler. I 1950 fik pladsen navnet Christmas Møllers Plads for at hædre den konservative politiker John Christmas Møller, der var aktiv i Modstandsbevægelsen under Besættelsen, og som senere fungerede som udenrigsminister.

Eksterne henvisninger

Noter 

Torve og pladser i København
Gader på Amagerbro
Robert Goddard

Robert Hutchings Goddard (født 5. oktober 1882, død 10. august 1945) var en amerikansk professor, fysiker og raketpionér. Rakettens historie som krigsvåben og fyrværkeri går tilbage til 1200-tallet, men alle datidens typer brugte et fast, krudtlignende brændstof. I 1926 opsendte Goddard sin revolutionerende raket, drevet af flydende ilt og benzin. Senere videreudviklede han brugen af flydende luftarter som drivmiddel, raketstyring ved hjælp af gyroskoper og bevægelige vingeblade i udstødningen samt instrumentbærende raketter, ligesom han tog patent på flertrinsraketten.
NASAs Goddard Space Flight Center er opkaldt efter ham.

Eksterne henvisninger 

Fysikere fra USA
Raketforskere
Mount Rainier

Mount Rainier er en aktiv vulkan 87 km SØ for Seattle. Vulkanen ses over byen fra søsiden. Den har ikke været i udbrud siden 1894, men regnes for at være aktiv, og der har været mindre aktivitet i slutningen af 1900-tallet. Det tidligste udbrud har formodentlig fundet sted for omkring 840.000 år siden. Selve vulkanens kegle er mere end 500.000 år gammel. Vulkanen er den højeste vulkan i USA bortset fra Alaska og er en del af bjergkæden Cascades, hvor den med sine 4.392 m er det højeste punkt.

Bjerget virker meget højere end det er: Det skyldes bjergets meget høje primærfaktor på 4.026 m. Mount Rainier er nummer 21 blandt alverdens bjerge, når det gælder primærfaktor, der er bjergets "skulderhøjde", eller hvor meget bjerget stiger i forhold til de nærmeste omgivelser.

Noter

Eksterne henvisninger 

Mount Rainier National Park

Bjerge i USA
Washington (delstat)
Vulkaner i USA
Puget Sound

Puget Sound er en fjord i staten Washington, USA. Den er del af det langt større Salish Sea som danner grænse mod Canada.

Geografi 

Puget Sound består af i alt fem bassiner; Admiralty Inlet, Hood Canal, Whidbey Basin, Central Basin (eller Main Basin) og South Basin.

Transport 
Havnebyen Seattle er den største by i Staten Washington og den ligger ved Elliott Bay, en større bugt i Puget Sound. Blandt andet derfor er der en stor skibstrafik på Puget Sound, med transport af både gods og passagerer. Den lokale skibstrafik servicerer de mange små øer og halvøer i fjorden.

I alt tre broer krydser Puget Sound. Deception Pass Bridge i det aller nordligste af Whidbey Basin forbinder Fidalgo Island og Whidbey Island. Hood Canal Bridge forbinder Kitsap halvøen med Olympic-halvøen. Tacomaa Narrows Bridge forbinder byen Tacoma med Kitsap halvøen i syd.

Naturen 
Både Puget Sound og Lake Washington øst for Seattle har et rigt fugleliv. Her kan man blandt andet opleve havørne (seahawks), der har givet navn til den amerikanske fodboldklub Seattle Seahawks. Der arrangeres hvalsafari flere steder.

 

Washington (delstat)
Sund (farvand)
Portvin

Portvin (på portugisisk "Vinho do Porto") fremstilles af druer fra verdens næstældste demarkerede vinområde omkring Douro-floden i det nordlige Portugal.

Vinen blev efter en kort gæring tilsat en neutral brændevin, aguardente, for at den kunne holde til transporten til hovedmarkedet England. Gæringen stoppes, når gærcellerne dør, og restsukkeret bevares. Grundportvinen er skabt: sød og hed med 19 – 20 % alkohol svarende til den danske afgiftsbetegnelse hedvin. Der produceres mindre hvid end rød portvin, og de findes som tør til meget sød. Cockburn's (udtales koubørn) er et fint eksempel.

Lagringen afgør typen af rød portvin: "vintage", "LBV", "colheita", "ruby" eller "tawny". Farven angiver vinens type. "The winemaker" afgør råvinens kvalitet, der er bestemt af høstårets vejrforhold, markens kvalitetskategori på en skala fra A-E, samt tildelingen af årets produktionskvote og quintaens (vingårdens) og portvinshusets traditioner. Der findes en række lovregulerede kategorier, og valget af type og kvalitet bliver nøje kontrolleret af Portvinsinstitutet IVDP – både kemisk og sanset.

Portvinsinstituttet har afdelinger i Porto og Lissabon, hvor alle kan smage vin af forskellig årgang og kvalitet. NB! Instituttets glas er på størrelse med hvidvinsglas.

Portvinshusene deles i engelske og portugisiske. Forskellen smages tydeligst i vintage-vinene.

Hedvin
Dessertvin
Mad fra Portugal
The 69 Eyes

The 69 Eyes er et finsk rockband, der spiller, hvad de selv kalder goth'n'roll.
Trommeslageren Jussi er bandets maskot, da han bedre kan lide at befinde sig i mediernes søgelys, end de fire andre.
Derudover består bandet af forsangeren Jyrki, Timo Timo (på guitar), Bazie (på guitar) og Archzie (på bas.) 
De kalder sig også for Helsinki Vampires, hvor de har udgivet en dvd af samme navn.
Bandet blev dannet i 1990, og fik udgivet deres første CD i 1992.

Diskografi 
 1992: Bump 'n' Grind
 1995: Savage Garden
 1995: Motor City Resurrection
 1997: Wrap Your Troubles in Dreams
 1999: Wasting the Dawn
 2000: Blessed Be
 2002: Paris Kills
 2003: Framed in Blood - The Very Blessed of the 69 Eyes
 2004: Devils
 2007: Angels
 2009: Back in Blood
 2012: X 2016: Universal Monsters 2019: West End''

Eksterne henvisninger 

 Officiel hjemmeside

Rockgrupper fra Finland
Musikgrupper fra 1990
Mediesundhed for Børn & Unge

Foreningen Mediesundhed for Børn & Unge blev stiftet 2. december 2000 (under navnet Pornofrit Miljø, fra 2013 til 2018 Porno & Samfund) med det formål at fungere som et modspil til, hvad den betegner som samfundets enorme udbud af kommercialiseret seksualitet. Foreningen ønsker at skabe debat om porno i almindelighed og om pornoens afsmitning på samfundet i særdeleshed. Den vil først og fremmest kæmpe for, at porno skal fjernes fra det offentlige rum, så porno ikke påtvinges den enkelte ufrivilligt. 

Foreningens formand er Heidi Als Ringheim (siden 2008).

Referencer

Ekstern henvisning 
Mediesundhed for Børn & Unge hjemmeside

Foreninger fra Danmark
Etableret i 2000
Jægersborg Allé

Jægersborg Allé er en vejstrækning i Gentofte Kommune. Den blev anlagt i 1706 og blev således 300 år i 2006. Oprindeligt en kongelig vej som forbandt Jægersborg Slot med lystslottet Gyldenlund som blev senere ombygget og omdøbt til Charlottenlund Slot. Vejen blev delvis åbnet for offentlig trafik i 1829, men gratis adgang over hele strækningen fik man først da den sidste bom ved Strandvejen forsvandt den 1. maj 1913.

Vejen falder i tre dele:
 Hoved Alléen (eller Store Alléen) fra Gyldenlund til den gamle dæmning over Hundesøen og Søndersø ved det nuværende Lille Bernstorff i det nordvestlige hjørne af Bernstorffparken. Herfra er alléen fortsat til slotspladsen foran de nuværende kasernebygninger. De meste af Hoved Alléen går i lige linje langs Bernstorffparken og ud til Charlottenlund. Undervejs krydser den Bernstorffsvej, som blev anlagt i 1770. 
 Blæsenborg Allé fra Jægersborg Slot mod vest ud til grænsen af slottets jorder ved Lyngbyvej. Dette var således "indkørslen" fra den gamle kongevej og den fortsatte lige ind gennem slottets Jægergård som fortsat ligger symmetrisk i forlængelse. Midt på Blæsenborg Allé lå en runddel som stadig er synlig. Den fungerede som samlingsplads ved jagterne.
 Svinget, som i modsætning til alléerne var alfarvej og som ledte rundt om slotsområdet på sydsiden. Den nuværende Meutegårdsvej er en del af den oprindelige strækning.

Alléerne hørte en lang overgang under statsskovvæsenet og Jægersborg Allé blev først samlet i begyndelsen af 1900-tallet da kommunen overtog vejene (alléerne i 1912 og Svinget i 1919). Der er efterfølgende udført store udvidelser af vejen som i dag er en af områdets hovedfærdselsårer, men undervejs har man måttet tage hensyn til den historiske beplantning af vejtræer.

Eksterne links 
Jægersborg Allé på Lokalhistorisk arkiv for Gentofte

Gader i Gentofte Kommune
Etableret i 1706
Alle
Trillian

Trillian er et applikationsprogram opkaldt efter personen Trillian i The Hitchhiker's Guide to the Galaxy. Trillian understøtter AIM, ICQ, IRC og MSN som basic, men med pro-versionen får man flere muligheder for at have flere protokoller.

Eksterne henvisninger/kilder 
 Trillian's hjemmeside

IRC
Begær

Det at begære er et stærkt ønske om at eje eller råde over noget. Der kan være tale om materialistiske objekter, men også immaterielle objekter såsom en service, gestus eller handling kan være begæret. Af den årsag henvises der ofte til et seksuelt begær, der kan bunde i en liderlighed.

Begær har i historisk været forbundet med en række negative konnotationer. Det er blandt andet set som et udtryk for manglende selvkontrol og underbevidsthed, der ligger uden for et menneskes frie rationalitet. Eksempelvis har det at forbryde sig mod de syv dødssynder været set som udtryk for at handle på sit begær.

Begær i psykoanalysen 
Psykoanalytikeren Jacques Lacan definerer begær som det, der er tilbage, når behov trækkes fra ønsker. Lacan definerer behov som de ting, mennesket som biologisk væsen afhænger af for at leve, og ønsker er den kommunikative handlinger, mennesker gør sig for at opnå noget. Det viser sig imidlertid, at mennesker formulerer ønsker, som ikke direkte bunder i biologiske behov, og det efterlader en del af ønskerne som udtryk for begær. Ifølge Lacan er dette begær et udtryk for den ubevidste måde, et menneskes ønsker og krav udformes.

Referencer 

Følelser
Seksualitet
Psykoanalyse
Emotionssociologi
Cascades

Cascades er en bjergkæde, der går fra Canada i nord og til Californien sydpå. Cascades huser blandet andet vulkanerne Mount Rainier, Mount St. Helens og Mount Baker.

Se også

 Subduktion

Eksterne henvisninger 

 USGS Cascades Volcano Observatory

Bjerge i Nordamerika
Mount Baker

Mount Baker er en vulkan, der ligger nord-øst for Seattle. Den er en del af bjergkæden Cascades.

Eksterne henvisninger 

 CVO Website – Mount Baker Volcano , Washington

Bjerge i USA
Washington (delstat)
Vulkaner i USA
Mono (flertydig)

Mono kan henvise til flere artikler:
 Mono – ordret Monos betydning
 Mono (software) – frit software til at udvikle og køre .NET applikationer
 Monofoni – melodi uden akkompagnerende harmonier
 Steder
 Mono (Benin) – et departement i Benin
 Mono (flod) – den længste flod i Togo